**ELŐTERJESZTÉS**

Mórágy Község Képviselő - testületének 2022. szeptember 29-i

rendes/rendkívüli testületi ülésére

|  |  |
| --- | --- |
| Tárgy: | A szociális célú tüzelőanyag támogatási ellátás helyi szabályairól szóló önkormányzati rendelet megalkotása |
| Előterjesztő: | Glöckner Henrik polgármester |
| Előterjesztést készítette: | Simondi Zoltánné igazgatási előadó |
| Előterjesztés száma: | 75. sz. |
| Az előterjesztés a jogszabályi feltételeknek megfelel: | igen |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Glöckner Henrik polgármester |

**Tisztelt Képviselő-testület!**

A települési önkormányzatok szociális célú tüzelőanyag vásárlásához kapcsolódó kiegészítő támogatásra a Képviselő-testület 5/2022.(I.25.) határozata értelmében önkormányzatunk pályázatot nyújtott be.

A Belügyminisztérium az ebr42 önkormányzati információs rendszerben regisztrált, támogatás iránti pályázatunkat befogadta, melynek keretében Mórágy Község Önkormányzata 109.220,-Ft önerő vállalásával, 86 erdei köbméter tűzifa vásárlására pályázott.

A pályázat elbírálási határideje legkésőbb szeptember 30. napja volt, de az Önkormányzatot szeptember 21-én értesítették, hogy 63 erdei köbméter tűzifa vásárlására kapott támogatást.

A pályázat szerint - a jogosultak részére a támogatást megállapító önkormányzati döntés és a kiosztás előtt hatályba lépő - helyi rendeletet kell alkotni a képviselő-testületnek. Egyben a rendelet mielőbbi megalkotása a tűzifa beszerzését is megtudja gyorsítani, annak érdekében, hogy minél előbb kiosztásra kerüljön a rászorulók részére a tűzifa.

A pályázat értelmében az önkormányzat a támogatott mennyiségnél többet is vásárolhat az erdőgazdálkodótól, a meghatározott minőségi követelményeknek megfelelő tűzifából, ha a meghatározott árnál (bruttó 20.955,-Ft) kedvezőbb feltételekkel tudja beszerezni. Az Önkormányzat által biztosítandó önerő összege köbméterenként bruttó 1.270,- Ft.

A tűzifa szállítással kapcsolatos költségek az önkormányzatot terhelik, ellenszolgáltatást a támogatott-tól nem kérhet.

Az önkormányzatnak a támogatásból vásárolt fát 2023. február 15. napjáig kell kiosztani a rászorulók részére, a támogatás teljes összegének pénzügyi felhasználása legkésőbb 2023. március 31-ig történhet meg.

Kérem a Tisztelt Képviselő-testületet, hogy az előterjesztést megvitatni, a rendelet-tervezetet elfogadni szíveskedjen.

Mórágy, 2022. szeptember 21.

Glöckner Henrik sk.

polgármester

**Előzetes hatásvizsgálat, indoklás, véleményeztetés**

**Mórágy Község Önkormányzata Képviselő-testületének**

**a szociális célú tüzelőanyag támogatási ellátás helyi szabályairól szóló rendelet tervezethez**

**1. Előzetes hatásvizsgálat**

A jogalkotásról szóló 2010. évi CXXX. törvény 17. §-a alapján, mint a fenti jogszabály előkészítője az alábbi előzetes hatásvizsgálatot végeztem el a szabályozás várható következményeiről, melyről most tájékoztatom a képviselő-testületet.

**A tervezett jogszabály hatásai:**

a) társadalmi, gazdasági, költségvetési hatás:

- társadalmi hatása: jelentős,

- gazdasági hatása: jelentős,

- költségvetési hatása: jelentős, a rendelet maga határozza meg a helyi szociális tűzifa támogatás ellátás szabályait, ezáltal az önkormányzatnak a támogatáshoz saját erőt kell biztosítani

b) környezeti és egészségi következmények:

- nincsenek,

c) adminisztratív terheket befolyásoló hatások:

- a hivatalnak el kell látnia a pályázattal kapcsolatos információszolgáltatási feladatokat, a pályázat beadását

- a döntés után el kell látni a kiszállítással kapcsolatos adminisztratív feladatokat

- a kiszállítások és a számlák kifizetése után a pályázat elszámolásával kapcsolatos feladatokat

**A jogszabály megalkotásának szükségessége, a jogalkotás elmaradásának várható következményei:**

- a rendelet megalkotása kötelező,

- a rendelet elmaradásának következménye a jogszabály alkotás elmulasztása miatti törvényességi észrevétel, illetve a támogatás megvonása lehet.

**A jogszabály alkalmazásához szükséges feltételek:**

- a személyi feltétel: rendelkezésre áll.

- szervezeti feltétel: rendelkezésre áll.

- tárgyi feltétel: rendelkezésre áll.

- pénzügyi feltétel: rendelkezésre áll.

**2. Indoklás**

A szociális célú tüzelőanyag támogatási ellátás helyi szabályairól szóló helyi rendelet megalkotásának céljai a következők:

- az önkormányzat számára előírt rendeletalkotási kötelezettségnek való megfelelés,

- meghatározásra kerüljenek az önkormányzat által megállapítandó szociális tüzelőanyag ellátásban részesülők köre.

A rendeletnek nincs európai uniós joggal kapcsolatos összehangolási és egyeztetési vonatkozása.

Mórágy, 2022. szeptember 22.

**P.H.**

Filczinger Ágnes sk.

jegyző

**Mórágy Község Önkormányzata Képviselő-testületének**

**…../2022. (…...) önkormányzati rendelete**

**a szociális célú tüzelőanyag támogatási ellátás helyi szabályairól**

**tervezet**

Mórágy Község Önkormányzatának Képviselő-testülete az Alaptörvény 32. cikk. (2) bekezdésében biztosított jogalkotói hatáskörében eljárva, az Alaptörvény 32. cikk (1) bekezdés a) pontjában, valamint a szociális igazgatásról és a szociális ellátásokról szóló 1993. évi III. törvény (Szt.) 132. §. (4) bekezdés g) pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8.a. pontjában meghatározott feladatkörében eljárva a következőket rendeli el:

**1. §.** E rendelet célja, hogy az önkormányzat által – a Magyarország 2022. évi központi költségvetésről szóló 2021. évi XC törvény 3. melléklet A helyi önkormányzatok kiegészítő támogatásai fejezet I. Működési célú támogatások 2.2.1.pontja alapján a települési önkormányzatok szociális célú tüzelőanyag vásárlásához kapcsolódó támogatásáról szóló jogcím szerint - biztosított szociális célú tüzelőanyag támogatási ellátás igénybevételének helyi szabályait megállapítsa, rendelkezzék az ellátás mértékéről, a jogosultság feltételeiről, ellenőrzéséről és igénybevételük céljairól.

**2. §** (1) E rendelet területi hatálya kiterjed Mórágy község közigazgatási területére.

(2) E rendelet személyi hatálya Mórágy Község közigazgatási területén élő, az Szt. 3. §-ában meghatározott személyekre terjed ki.

**3. §** (1) Mórágy Község Önkormányzatának Képviselő-testülete a szociálisan rászorulók részére a téli fűtéshez természetbeni ellátás formájában tűzifát biztosít háztartásonként legfeljebb 2 m3 mennyiségben.

(2) A szociális célú tűzifa támogatás természetbeni ellátásként adható annak a személynek vagy családnak, aki a község közigazgatási területén életvitelszerűen itt él és állandó lakcímmel rendelkezik, feltéve, ha a kérelmező

1. háztartásában az egy főre jutó nettó jövedelem nem haladja meg az öregségi nyugdíj mindenkori legkisebb összegének *250%-át,*
2. egyszemélyes háztartás esetében az öregségi nyugdíj mindenkori legkisebb összegének *280%-át,*

(3) A kérelem elbírálásánál – a jogosultsági feltételek megléte esetén – az alábbi körülményeket kiemelten kell kezelni:

1. az egyedülálló nyugdíjas életkorára tekintet nélkül, vagy az egy háztartásban élő nyugdíjasok, ahol az egy háztartásban élők mindkét tagja elmúlt 70 éves, abban az esetben, ha a település területén nem él nagykorú gyermeke;
2. az egyedül élő, rokkantsági vagy rehabilitációs ellátásban, rokkantsági vagy rehabilitációs járadékban részesülő személy;
3. a szociális igazgatásról és szociális ellátásokról szóló törvény szerint

ca) aktív korúak ellátására;

cb) időskorúak járadékára;

cc) tekintet nélkül annak természetbeni vagy pénzbeli formában történő nyújtására, települési támogatásra (e támogatásban részesülők közül különösen a lakhatáshoz kapcsolódó rendszeres kiadások viselésével kapcsolatos támogatásban részesülők)

1. a gyermekét vagy gyermekeit egyedül nevelő szülő;
2. a gyermekek védelméről és a gyámügyi igazgatásról szóló törvény alapján halmozottan hátrányos helyzetű gyermeket nevelő család;
3. a közmunka programban résztvevő személy;
4. egyéb rendkívüli életkörülmény között élő személy.

(4) Az igényléseket e rendelet melléklete szerinti nyomtatványon **2022. október 28 -**ig lehet benyújtani a Bonyhádi Közös Önkormányzati Hivatal Mórágyi Kirendeltségén. A kérelem benyújtásával egyidejűleg a jogosultsági feltételek meglétét, továbbá a kérelem elbírálásánál kiemelten kezelendő körülményeket a kérelmezőnek hitelt érdemlően igazolnia kell.

(5) A kérelmekről Mórágy község Önkormányzat Képviselő-testülete határozattal dönt.

(6) A közös háztartásban élők közül csak egy kérelmező jogosult a természetbeni juttatásra.

(7) A kérelmezők által átvett tűzifa mennyiségére vonatkozóan a kérelmezők az átvétel helyén átvételi elismervényt írnak alá.

(8)Mórágy Község Önkormányzata vállalja, hogy a szociális célú tűzifa támogatásban részesülőtől ellenszolgáltatást nem kér.

**4. §** Jelen rendelet a kihirdetését követő napon lép hatályba és 2023. április 30. napján hatályát veszti.

Mórágy, 2022. szeptember 22.

Glöckner Henrik Filczinger Ágnes

polgármester jegyző

A rendelet kihirdetés napja: 2022. október ….

Filczinger Ágnes

jegyző

1. **számú melléklete**

**K É R E L E M**

**szociális tűzifaigényléshez**

......................................................................... (név), ………………………………. (szül. hely, idő), 7165 Mórágy, …………………………….utca …………..szám alatti lakos kérem, hogy részemre Mórágy Község Önkormányzata Képviselő-testületének a szociális célú tüzelőanyag támogatási ellátás helyi szabályairól…/2022. (…..) önkormányzati rendelete alapján szíveskedjenek ellenszolgáltatás nélkül, természetbeni juttatásként tűzifát biztosítani.

Kérem, hogy a támogatási kérelem elbírálásánál az alábbi körülmény(eke)t vegyék figyelembe:

***(a megfelelő rész betűjelét kérjük megjelölni)***

a) egyedülálló nyugdíjas vagyok vagy a velem egy háztartásban élő, szintén nyugdíjas házastársammal, élettársammal együtt mindketten elmúltunk 70 évesek és a település területén nem él nagykorú gyermekünk

b) egyedül élek és rokkantsági vagy rehabilitációs ellátásban, rokkantsági vagy rehabilitációs járadékban részesülök

c) a szociális igazgatásról és szociális ellátásokról szóló törvény szerint

ca) aktív korúak ellátására;

cb) időskorúak járadékára;

cc) tekintet nélkül annak természetbeni vagy pénzbeli formában történő nyújtására, települési támogatásra (különösen a lakhatáshoz kapcsolódó támogatásban részesülőkre;

d) a gyermekét vagy gyermekeit egyedül nevelő szülő vagyok

e) a gyermekek védelméről és a gyámügyi igazgatásról szóló törvény alapján halmozottan hátrányos helyzetű gyermeket nevelő szülő vagyok

f) részt veszek a közmunka programban

g) egyéb rendkívüli életkörülmény között élek

Indokolás:…………………………………………………………………………………………………………………..…………………………………………………………………………………………………………………………………………………………………………

**Büntetőjogi felelősségem tudatában kijelentem, hogy háztartásomban az egy főre jutó jövedelmem nem haladja meg az öregségi nyugdíjminimum 250 %-át , egyedül élő személy esetében a 280%-át .**

**Felhívjuk a kérelmezők figyelmét, hogy a jogosultsági feltételek fennállását, valamint a kérelem elbírálásánál kiemelten kezelendő körülményeket a kérelmezőnek hitelt érdemlően igazolnia kell. (nyugdíj szelvény, munkáltatói igazolás, bankszámla kivonat, családi pótlék igazolás)**

Dátum:………………………………………..

………………………………………..

aláírás